**ΠΑΤΡΙΔΑ ΜΟΥ**

**Απ’ όλες τις πατρίδες**

**εσύ ’σαι η πιο τρανή,**

**Ελλάδα μου ωραία,**

**Ελλάδα μου τρανή.**

**Όσοι κι αν ήρθαν χρόνοι**

**κι αν πέρασαν εχθροί,**

**εσύ πάντα θα μένεις**

**ορθή, πάντα ορθή!**

**Γιατί έχεις για παιδιά σου**

**τα πιο λαμπρά παιδιά,**

**που πολεμούν γενναία**

**για την Ελευθεριά!**

**ΕΛΛΑΔΑ ΜΟΥ**

**Ελλάδα μου, πατρίδα μου**

**χώρα μου δοξασμένη**

**πατρίδα ηρώων και πηγή**

**ζωής στην οικουμένη**

**Σε χαιρετούν πατρίδα μου**

**απ' άκρη σ΄άκρη όλοι**

**οι αιώνες που περάσανε**

**απ΄το ωραίο σου κορμί.**

**Γιατί είσαι λεβεντογή**

**των Ακριταίων χώρα**

**Ελλάδα μου πατρίδα μου**

**Χώμα Αρχαίο, Ζωή.**

**ΕΘΝΙΚΗ ΓΙΟΡΤΗ**

**Γιορτάζει η Πατρίδα**

**μεγάλη χαρά.**

**Σιμά η δόξα**

**μ’ ολάσπρα φτερά.**

**Γιορτάζει η Πατρίδα**

**σε κάθε μεριά.**

**Μυρίζουν οι δάφνες**

**γελά η Λευτεριά.**

**Σ’ αυτή τη γιορτή μας**

**ελάτε παιδιά.**

**Ψηλά τη σημαία**

**ψηλά την καρδιά.**

ΚΟΛΟΚΟΤΡΩΝΗΣ

**Στρατηγέ Κολοκοτρώνη  
γέρο του Μωριά  
το σπαθί σου λευτερώνει  
κάστρα και χωριά.  
Της παλικαριάς το κάστρο  
είσαι το τρανό  
και της λευτεριάς το άστρο  
το πιο φωτεινό.**

ΕΛΛΑΔΑ

**Ποια είναι αυτή η περήφανη  
η κόρη που αστράφτει  
που φως σκορπάει τριγύρω της  
και σαν τον ήλιο λάμπει;  
Είναι η Ελλάδα η χώρα μας  
που μέσα στους αιώνες  
πάντα τη στεφανώνουνε  
θαύματα και αγώνες.**

25Η ΜΑΡΤΙΟΥ

**Εικοσιπέντε του Μαρτιού  
ευλογημένη μέρα!  
Οι ουρανοί αγάλλονται  
κι η Ελλάδα πέρα ως πέρα.  
Εικοσιπέντε του Μαρτιού  
η Λευτεριά γιορτάζει!  
Χτυπάτε τους τυράνους σας,  
χτυπάτε τους! φωνάζει.**

25Η ΜΑΡΤΙΟΥ **Η πατρίδα μας γιορτάζει  
η σημαία μας γελά  
Χαίρε ο άγγελος φωνάζει  
στη γλυκιά μας Παναγιά.  
Εικοστή Πέμπτη Μαρτίου!  
όμορφη διπλή χαρά  
όλοι χαίρονται και λένε  
Ζήτω! Ζήτω η Λευτεριά!**

25Η ΜΑΡΤΙΟΥ **Χρόνια πολλά αμέτρητα  
ήτανε σκλαβωμένη  
η όμορφη Ελλάδα μας  
που είναι τιμημένη.**

**Μια μέρα σαν και σήμερα  
τ’αθάνατα παιδιά της  
όλα μαζί ορκίστηκαν  
για την ελευθεριά της.**

**Πολέμησαν και νίκησαν  
σε θάλασσες και όρη  
και λευτεριά ξανάδωσαν  
στη σκλαβωμένη κόρη.**

ΕΘΝΙΚΗ ΓΙΟΡΤΗ

**Γιορτάζει η Πατρίδα μεγάλη χαρά.**

**Σιμά η δόξα μ’ ολάσπρα φτερά.**

**Γιορτάζει η Πατρίδα σε κάθε μεριά.**

**Μυρίζουν οι δάφνες γελά η Λευτεριά.**

**Σ’ αυτή τη γιορτή μας ελάτε παιδιά.**

**Ψηλά τη σημαία ψηλά την καρδιά.**